**Հայոց ցեղասպանության լուսաբանման արդի խնդիրները Մերձավոր Արևելքի ԶԼՄ-ում**

**Համբիկ Մարտիրոսեան**

Յարգելի Ներկաներ,

Այս պահուն, երբ հաւաքուած ենք հոս, գումարելու ԼՐԱԳՐՈՂՆԵՐՈՒ ՀԱՄԱՀԱՅԿԱԿԱՆ ՀԱՄԱԺՈՂՈՎԸ, մեր ակնարկները կեդրոնացնելու համար ՄԱՄՈՒԼԻ եւ ՏԵՂԵԿԱՏՈՒԱԿԱՆ ՄԻՋՈՑՆԵՐՈՒ վրայ, մատնացոյց ընելով անոնց հասարակական, քաղաքական եւ ընկերային բնագաւառներէ ներս կատարած դրական գործը, եւ միաժամանակ ժողովուրդներու լուսաւորութեան ու գիտելիքներու զարգացման մէջ անոնց բերած ազդակըը՝ որպէս հասարակական պայքարի ազդեցիկ զէնք, նոյն ժամանակ, կը նշմարենք, որ Արեւելք-Արեւմուտք երբեմնի պաղ պատերազմի ուրուականը կարճ «դադար» մը ետք, կրկին սկսած է երեւիլ Միջին Արեւելքի շիկացած երկնակամարին վրայ, ուր անձրեւի փոխան կը տեղայ ռումբերու կարկուտ եւ ջրհեղեղի տեղ՝ կը վազէ արիւն, պարագայ մը՝ որ մօտէն կը հետաքրքրէ հայերս, եւ մեզ՝լրագրողներս մասնաւորաբար: Արդարեւ, ասոր արդիւնքով է որ, այսօր ականատես կ'ըլլանք նաեւ տեղ մը «կացինային» քաղաքականութեան, իսկ այլ տեղ մ'ալ կը լսենք յոխորտանք, ու հնչող նոր-նոր սպառնանք ու մարտահարաւէրներ:

Տիրող կացութեան դիմաց, լռելեայն կու գանք համոզուիլ, թէ Միջին Արեւելքը այսօր դարձած է իրապէս լուրջ կռուախնձոր եւ այս պատճառով ալ տաք կրակի վրայ դրուած է նոր օրերու «ՀԱՐԻՍԱ»ն: Այս կացութեան դիմաց, մեր յիշողութեան մէջ կը զարթնի «ԵՐԿԱԹԷ ՇԵՐԵՓ»ը: Սակայն, չմոռնանք, որ այսօր, «երկաթէ շերեփ»-ի, ինչպէս նաեւ զէնք ու զրահի չափ ծանր ու ազդու են՝ ԳՐԻՉԸ, ՄԱՄՈՒԼԸ, ՀԱՄԱՑԱՆՑԸ ու ՏԵՂԵԿԱՏՈՒԱԿԱՆ ՄԻՋՈՑՆԵՐՈՒ ներգոր-ծութիւնը... որոնք պատերազմի դաշտէն հեռու թէեւ, սակայն կը մղեն աւելի հզօր բան՝ ՀՈԳԵԲԱՆԱԿԱՆ պատերազմ:

Այո՛, դիտելով Միջին Արեւելեան ուԿովկասեան քաղաքական մագլցումները, կը հաւատանք, որ անհրաժեշտութիւն է հայ ժողովուրդի զգօնութիւնը այսօր, երբ մեր շուրջ կը նախաձենուին նոր հաշուեյարդարներ՝ «ՆՈՐ ՄԻՋԻՆ ԱՐԵՒԵԼՔ» յորջորջուող կասկածելի հովանոցի շուքին ներքեւ:

Այսօր, յստակ է եւ յայտնի, որ միայն երեսուն ամիսներ մեզ կը բաժնեն այն թուականէն, երբ ողջ հայութիւնը՝ ՀԱՅԱՍՏԱՆ, ԱՐՑԱԽ ԵՒ ՍՓԻՒՌՔ, պիտի ոգեկոչենք ցեղասպանութեան 100 -ամեակը, միշտ արհամարհած ցաւի տարողութիւնը, ականջ տալով բանաստեղծի ցնցող կոչին՝ ուր կ'ըսէր.

**«Այսքան չարիք թէ մոռանան մեր որդիք, թող ողջ աշխարհ հայուն կարդայ նախատինք»**..:

Մեր նախահայրերը, որոնց կարգին ՀԱՅ ՄԱՄՈՒԼԻ ՆՈՒԻՐԵԱԼՆԵՐԸ, պատի՛ւ իրենց, որ չմոռցան հայու արիւնոտ պատմութիւնը, այլ՝ զայն փոխանցեցին մեզի եւ մենք, այսօր գիտակից մեր պարտաւորութեան, պատրաստ ենք պահանջելու՝ մեզմէ գազանաբար խլուածը՝ եւ մեր աւանդը փոխանցելու նորերուն:

Արդարեւ, հայ ժողովուրդը, տարիներու ոչ հեզասահ թաւալքէն ետք, այսօր, հպարտութեամբ ողջունելէ ետք իր 21ամեայ ԱԶԱՏ ՈՒ ԱՆԿԱԽ ՀԱՅԱՍՏԱՆԸ, ԱԶԱՏԱԳՐՈՒԱԾ ԱՐՑԱԽԸ եւ ականատես դառնալէ ետք խաղաղութիւն պարտադրող մեր յաղթական բանակի հզօր ուժին,-ապագային կը նայի աւելի՛ վճռական ու ինքնավստահ, դարձած երկաթեայ բռո՛ւնցք:

Մատնանշուած ազգային պայքարի դաշտին վրայ սակայն, ներկայ հանգրուանին, բացառիկ պարտաւորութեան առջեւ կանգնած են Հայ տպագրական մամուլը եւ տեղեկատուական մի-ջոցները, որոնց ապագայ յաղթական երթին իրաւ գրաւականն է այս Համագումարը, հայ ժողովուրդի յաւերժական մայրաքաղաք Երեւանի սրտին վրայ, որուն կայացման ճի՛շդ ժամանակին նախաձեռնած է Սփիւռքի Նախարարութիւնը, առաջնորդութեամբ Սփիւռքի ժրաջան նախարար Տիկին Հրանուշ Յակոբեանի:

97 տարիներ առաջ, Ցեղասպանութեան հետ լռութեան ու սուգի մատնուած արեւմտահայ մա-մուլը, բարեբախտութիւն է, որ ժամանակի ընթացքին արհամարհած ամէն արգելք, իւրաքան-չիւր գաղութէ ներս, հայ եկեղեցւոյ ու հայ դպրոցի հետ միասին, ժպտաց արեւին, հայապահ-պանման առաքելութեան մէջ բերելով իր նպաստը, շաղկապելով ՀԱՅՆ ՈՒ ՀԱՅԱՍՏԱՆԸ՝ անվիճելի՛ յամառութեամբ հետապնդելով մեր ՄԵԾ ԵՐԱԶԸ, դառնալով հայուն բազկերակը, հա-րազատ շունչը, մեր ժողովուրդի աննինջ ԽԻՂՃԸ..:

Երբ կը խօսիմ Միջին Արեւելքի տպագրական հայ մամուլի կեանքի ճանապարհին, նկատի ունիմ՝ Պոլիսը, Պարսկաստանը, Սուրիան, Լիբանանը, Իրաքը, Եգիպտոսը եւ Կիպրոսը ու կ՝ուզեմ ձեր ուշադրութեան յանձնել այն, որ Յակոբ Մեղապարտի կամքով սկսած մեր դժուաերին երթը, իւրաքանչիւր գաղութի մէջ ունեցաւ իր արժանաւոր ռահվիրաները, այլ խօսքով՝ իր «հաւատարիմ խենթե՜րը», որոնք կարեւորեցին ՄԱՄՈՒԼԻՆ ԱՆԺԱՄԱՆՑԵԼԻ ԴԵՐԸ, եւ որոնք գործեցին ու անցան՝ իրենց ետին ձգելէ ետք պատկառելի աւանդ:

Յարգելի պաշտօնակիցներ, ՄԻՋԻՆ ԱՐԵՒԵԼՔԷ ներս երբ տեղի կ'ունենան յեղաշրջումներ ու մագլցումներ, եւ երբ հպանցիկօրէն կը փորձեմ նշել մամուլի դերն ու կարեւորութիւնը, հոս պարտականութիւն կը սեպեմ մէջբերել Խրիմեանի հետ կապուած մէկ դրուագ: Խրիմեան Հայրիկ հաւատալով ՄԱՄՈՒԼ-ի դերին, կ՝ուզէ օրին Վասպուրական տանիլ տպագրական մեքե-.նայ, սակայն Օսմանեան իշխանութիւններ, գլխաւորութեամբ Սուլթան Համիտի, արգելք կ՝ըլլան այդ գործընթացին: Նոյն առթիւ Կարմիր Սուլթան կը յայտարարէ.

**- Ես այնքան չեմ վախնար հայկական կուսակցութիւններէն, որքան՝ ՄԱՄՈՒԼԷՆ..:**

Աւելորդ է նշել, որ ՄԻՋԻՆ ԱՐԵՒԵԼՔԻ ՀԱՅ ՄԱՄՈՒԼԸ, անցնող տարիներուն միշտ ալ մնաց պատնէշի վրայ: Ան այսօր եւս,գիտակցելով իր ազգային պարտաւորութեան, լրջօրէն կը կատարէ իր դերը, օրը օրին լուսաբանելով զանգուածները, հաւատարիմ մնալով իր սկզբունքներուն, հաւատալով՝ որ ՄԵՐ ԱԶԳԱՅԻՆ ՊԱՀԱՆՋՔԸ կը նմանի ՁԻՒՆԵԳՆԴԱԿԻ որ կը մեծնայ օրէ-օր՝ դառնալու համար կամքով լեցուն ՌՈՒՄԲ:Ան, միաժամանակ կը ձաղկէ՛ մեր ԴԱՏԻՆ հակադրուած ամէն արարք՝ միշտ ալ դատապարտելով արեւմտեան կարգ մը պետութիւններու քաղաքագէտներուն ցուցաբերած ծիծաղ առթող խաղերը, (որոնց վերջինն էր Հունգարական իշխանաւորներուն խիղճի առուծախը)... որ ընդհանրապէս առատ մելան հոսեցուց Հայ Մամուլի մէջ..:

Երբ կ՝ակնարկեմ արդարութեան իրականացման, գնահատելով հանդերձ Սփիւռքէ ներս նա-խաձեռնուած՝ «ՑԵՂԱՍՊԱՆՈՒԹԵԱՆ ՃԱՆԱՉՄԱՆ», «ՀԱՏՈՒՑՄԱՆ» եւ նամանաւանդ՝ «ՀՈ-ՂԱՅԻՆ ՊԱՀԱՆՋԱՏԻՐՈՒԹԵԱՆ» խիստ կարեւոր խնդրին, կը ցաւիմ ըսելու, որ մինչեւ օրս, Սփիւռքը չունեցաւ այս բոլորը կարգաւորելիք իր ԿԵԴՐՈՆԱԿԱՆ ՄԱՐՄԻՆ-ը՝ հակառակ բազմաթիւ առիթներով մամուլի մէջ հնչած ձայներուն, եւ՝ ՀԱՅԿԱԿԱՆ ԴԱՏ-ը հետապնդուե-ցաւ ոչ իրաւական գործելաոճով...:

Պիտի ընդունինք, որ քաղաքական յեղաշրջումներու սա արագավազ ժամանակաշրջանին, ականատես ենք նաեւ մեզի ծանօթ «Համաշխարհայնացում» կոչուող քամիի ցունամիին, որ իր կռանով կը հարուածէ մեր բոլոր կառոյցներուն դռները,սպառնալով մեր ինքնութեան, նկարագրին, մշակոյթին, ու նամանաւանդ ՄԵՐ ՍՔԱՆՉԵԼԻ ԼԵԶՈՒԻՆ, որ սփիւռքահայ պայմաններու մէջ արդէն վտանգուած է: Որովհետեւ՝ Լեզուն միայն լեզու չէ՜… ան՝ մշակո՛յթ է... ան՝ քաղաքակրթութի՛ւն է.. երաժշտութի՛ւն է, արուե՜ստ: Ազգաքանդ քամին, գիտե՜նք.. արդէն տարած է մեր գլխարկը, վաղո՜ւց: Սակայն, ուշադի՛ր... տէ՛ր ըլլանք մեր գլուխներուն..:

Այո՛ սիրելի՛ պաշտօնակիցներ, Վարուժանի, Սիամանթոյի, Թէքէեանի եւ Օշականի աղուոր լեզուն, սկսած է որբանալ, խեղճանալ, աղաւաղուիլ ՝ նոյնիսկ ՄԱՄՈՒԼԻ մէջ: Միջին Արեւել-քի մէջ տիրող տագնապներու պատճառով, շատ բան կորսնցուց ՀԱՅ ՍՓԻՒՌՔԸ: Ասոր որպէս մէկ կարեւոր փաստ ըսեմ, որ Լիբանանահայ աշխոյժ գաղութը, որ 1975 -ին ունէր 56 հայկա-կան վարժարան, 21 հազար հայ աշակերտով, այսօր ունի 27 դպրոց, եւ միա՛յն 6 հազար հայ աշակերտ: Այլ խօսքով, փակուած են 29 վարժարաններ: Իսկ Սփիւռքի մէջ, վերջին 25 տարի-ներուն փակուած են 80 վարժարաններ:Կ'ուզեմ նշել նաեւ, որ 7 միլիոն հաշուող հայ ՍՓԻՒՌՔԸ, այսօր ունի միայն 274 հայկական վարժարան եւ 46.900 հայ աշակերտ: Ցաւալի պատկեր: Հայ Սփիւռքը,մեր կամքէն անկախ, սկսած է ՅՈԳՆԻԼ,ՍՊԱՌԻԼ, ՀԻՒԾԻԼ, անոր հետ նաեւ ՀԱՅ ՄԱՄՈՒԼԸ: Անոնց պէտք է տալ ՆՈՐ ԱՒԻՇ,ՆՈՐ ԵՌԱՆԴ, ՆՈՐ ՏԵՍԻԼՔ եւ՝ ՑՆՑՈՒ՜Մ..:

Աւելին թուելու կարիք կա՞յ... Սփիւռքի հայ դպրոցը , այսօր լրջօրէն կը տառապի հայ ուսու-ցիչի պակասէն: Իսկ հայ թերթը՝ հայերէն իմացող թղթակիցի, յօդուածագիրի եւ բանիմաց խմբագիրի պակասէն:Սակայն , բարեկամնե՛ր, պիտի չպահուըտինք ՄԵՐ ՄԱՏԻ ետին. մեզի համար իրապէս լուրջ հարցական է ՎԱՂԸ-ն... երբ շատ յաճախ ականատես կ՝ըլլանք հայ մամուլի փակման գոյժին: Այս բոլորը՝ հասկնալի զոյգ պատճառներով, նիւթականի չգոյութեան ու մարդուժի պակասէն: Պա՛րզ է, Սփիւռքահայ իրականութեան մէջ, գնահատուած ասպարէզներ չե՛ն այլեւս ուսուցչութիւնն ու խմբագրութիւնը..: Բայց անցնինք..:

Սիրելիներ, այսօր կը գտնուինք ազգային տեսակէտով ցաւցնող ու արիւնող կացութեան մը առջեւ: Շրջանէ մը ի վեր կը շարունակուող «ԱՐԱԲԱԿԱՆ ԳԱՐՆԱՆ» յորձանուտէն կամ «ցու-նամի»էն զգալիօրէն ազդուեցան նաեւ հայկական գաղութներ եւս: Վերջին մէկ կամ երկու տասնամեակի պատմութիւնը ծանօթ է բոլորիս: Այսօր, ցաւօք սրտի, մեր բոլորի կամքէն ան-կախ դարձեալ, պատմութիւնը եկած է կրկնելու ինքզի՛նք.: Այսօր, Սփիւռքահայ մայրագաղութ հայաշատ ու ՀԱՅԱՍՏԱՆԱՄԵՐՁ ՍՈՒՐԻԱՆ է թատերաբեմը եւ թիրախը՝ «ժողովրդավարութիւն» խոստացող լոզունգներուն, ուր մեր կազմաւորուած գաղութները կը դիմագրաւեն ծանր վիճակ:

Այս ապրուող տագնապալի իրադրութեան մէջ, կասկած չկայ, որ Սուրիոյ ժողովուրդին ճա-կատագրին հետ ուղղակիօրէն կը խաղայ Սուրիոյ հիւսիսային դրացին, ջանալով աւելի ու աւելի բռնկեցնել արդէ՜ն բոցավառած կրակը, իւղ թափելով տաք կրակի վրան, հետապնդելով ՕՍՄԱՆԱԿԱՆ նկրտումներ՝ միաժամանակ գորշ գայլի ախորժակով իրենց տուներէն ու տեղերէն հեռացնելու համար սուրիահայերը, ամայացնելու համար մեր բացառիկ հայագաղութները: Սա՝ արդէն լուրջ պարագայ է...:

Այո՛, Ցեղասպանութենէն գրեթէ անցած է դար մը եւ այս միջոցին, ազգովին աշխատեցանք ճանչցնել տալ ՑԵՂԱՍՊԱՆՈՒԹԻՒՆ-ը, եւ տեղ մը, կրնանք յայտարարել, որ հակառակ 72 միլիոննոց Թուրքիոյ թափած ճիգերուն ու անհաշուելի կաշառքներուն, յաջողեցա՛նք: Սա-կայն ան, մինչեւ օրս կ՝ուրանայ իր գործած աններելի մեղքը, վախնալով իր արտասանելիք «ՆԵՐՈՂՈՒԹԵԱՆ յաջորդելիք քայլէն եւ իւրաքանչիւր օր՝ նոր-նոր սուտերով ու խաբեբայու-թիւններով կը ներկայանալ աշխարհին, որպէս ԶՈՀ..:

Ինչպէս ըսի, համրուած օրեր մնացած են ՑԵՂԱՍՊԱՆՈՒԹԵԱՆ 100-ամեակին: Ուրախութիւն է, որ Հայրենիքը իր գրկին մէջ ընդունած է մեզ, լրագրական ասպարէզի եւ տեղեկատուական միջոցներու ներկայացուցիչներս, քննարկելու մեր ՊԱՀԱՆՋԱՏԻՐՈՒԹԻՒՆԸ եւ զինուելու նոր գիտելիքներով, առաւելագոյնս լարելու մեր ճիգերը, աշխարհին ու մարդկութեան աւելի մօ-տէն ծանօթացնելու համար զայն՝ առանց մտահան ընելու այն, որ մեր հակառակորդը մեզմէ առաջ կը պատրաստուի 100- ամեակին, մեղաւորի իր արիւնոտ պատմուճանը հագցնելու հա-մար մեզի՝ օգտագործելով իր աշխարհագրական, քաղաքական եւ տնտեսական կապերն ու լծակները: Ստորեւ՝ եկէք, ծանօթանանք անոր մտածումներուն՝ դէպի 100 ամեակ:

1.- «Հայոց կեղծ Ցեղասպանութիւնը», հետզհետէ գետին կը շահի միջազգային գետնի վրայ, որուն հովանաւորները Արեւմուտքի երկիրներն են, որոնք կը պատրաստուին մասնատել ԹՈՒՐՔԻԱՆ: Սակայն, պէտք է մէկ բան նկատի ունենալ, մեր պայքարին թիրախը այժմ ՆԵՐ-ԿԱՅ ՀԱՅԱՍՏԱՆԸ ՉԷ, այլ՝ ՀԱՅ ՍՓԻՒՌՔՆ Է, որովհետեւ ան ԳՈՐԾԻՔ է ԱՐԵՒՄՈՒՏՔԻ ձեռ-քին մէջ: Ուստի պէտք է աչալրջորէն պայքարը տանիլ սթիւռք:

2.- Մեր պայքարը առաջին հերթին պէտք է ուղղուած ըլլայ Արեւմուտքի դէմ, գլխաւորու-թեամբ Միացեալ Նահանգներու, որոնք արդէն պատրաստած են ՄԻՋԻՆ ԱՐԵՒԵԼՔԻ ՔԱՐ-ՏԷՍ: Ուստի, Ցեղասպանութեան 100 -ամեակի կապակցութեամբ պէտք է արթնցնել մեր ժողովուրդը եւ պատրաստել զանոնք մասնատման դէմ դնելու: Այս մտահոգութեամբ ալ պէտք է պատրաստ ըլլանք ամէն տեսակ հնարաւորութեան եւ զարկ տանք քարոզչութեան:

3.- «Հայոց Ցեղասպանութեան կեղծ սուտ»ին դէմ ոչ մէկ ժամանակ չպայքարեցաւ ԹՈՒՐՔ ՊԵՏՈՒԹԻՒՆԸ: Այս ուղղութեամբ ալ պէտք է նեցուկ կենալ «Թալաթ Փաշա» կազմակերպու-թեան, փոխելով մեր պահպանողական կեցուածքը, անցնելու համար յարձակողական քաղաքականութեան: Այս ուղղութեամբ առաջին հերթին գործի լծելով ֆրանսայի մեր 550 հազարնոց համայնքը եւ Գերմանիոյ 4 միլիոննոց քաղաքացիները:

5.- Որպէս երկիր, ունինք զինուորական բացառիկ ուժ, այս մէկը բաւական է զգետնելու մեր հակառակորդները, ինչպէս որ կատարուեցաւ 1922-ին: Պէտք է նոր դրութեամբ արժեւորենք 1914-էն 1922 թուականներու ազատագրական պայքարի յաղթանակները: Իսկ գալով հայկա-կան հարցին, անյապաղ, շատ լուրջ եւ նպատակին ծառայող ուսումնասիրութիւններ պէտք է հրապարակ գան եւ պէտք է որդեգրել յեղափոխական կեցուածք՝ ասոր համար գործի լծելով ՏԱՍԸ ՀԱԶԱՐՆՈՑ մասնագէտ արհեստավարժ ՓՐՈՓԱԿԱՆՏԻՍԹՆԵՐ:

6.- Կարենալ հետապնդելու համար մեր քաղաքական ուղեգիծը, անմիջապէս պէտք է օտար շատ մը լեզուներու թարգմանել ՏՕՂՈՒ ՓԷՐԻՆՃԷՔ-ի «Հայոց Ցեղասպանութեան սուտ»ը բացայայտող գիրքը, ինչպէս նաեւ հայկական ու ռուսական փաստաթուղթերը, եւ զանոնք ցրիաբար բաժնել արտասահմանի մէջ, սիրաշահելու համար շատ մը երկիրներու դիւանագէտները եւ քաղաքական գործիչները. որովհետեւ, օր մը, կրնայ ըլլալ որ ՀԱՅԿԱԿԱՆ ՀԱՐՑԸ գայ սե-ղանի վրայ, եւ մենք քուէարկութեան պահուն պէտք ունենանք ԲԱՐԵԿԱՄՆԵՐՈՒ ձայներուն: Այդ ուղղութեամբ ալ մեր յարաբերութիւնները նոր որակ պէտք է ստանան Չինաստանի, Ռու-սաստանի, Իրանի եւ Արաբական Երկիրներու հետ: Turkiye Genclik birligi:

7.- Հայկական Սփիւռքը չի կրնար մեր երկիրը բաժնել,սակայն հակառակ ասոր, պէտք է գործ-նական աշխատանքի լծել Եւրոպայի եւ Մ.Նահանգներու մէջ հաստատուած մեր 5 միլիոն թուրք հայրենակիցները՝ ճիշդ ուղղութեամբ, գիտակցութեամբ եւ իրաւականօրէն զանոնք պատրաստելով: Այլ խօսքով, ոտքի պէտք է հանել արտասահմանի մեր ԹՈՒՐՔ ԵՂԲԱՅՐՆԵ-ՐԸ եւ մեր համակիրները՝ ամէն գինով, հակադրուելու Հայ Սփիւռքին: Գալով ներքին ճակատին, ԱԶԳԱՅԻՆ ԱՆՎՏԱՆԳՈՒԹԵԱՆ ԽՈՐՀՈՒՐԴԸ այժմէն պէտք է գործի լծէ հայերէն իմա-ցող մասնագէտներ, որոնք պայման է որ ըլլան թրքահպատակ եւ ծառայած ըլլան թրքական բանակի մէջ: Բացատրութիւնը կը թողում ձեզի..:

8.- Հայեր, եթէ յաջողին Ցեղասպանութեան ճանաչում գտնել հրապարակի վրայ, անկէ ետք պահանջք պիտի ներկայացնեն ՀՈՂԻ ԵՒ ՀԱՏՈՒՑՄԱՆ: Անոնք հրապարակ պիտի նետեն ՂԱՐՍԻ 1921 թուականի համաձայնագիրը, եւ պահանջեն անոր չեղեալ համարումը, մասնա-ւորաբար՝ Ռուսիոյ եւ Եւրոպական երկիրներու հետ: Ցաւալի է, որ այսօր կարգ մը ԹՈՒՐՔ ԱԿԱԴԵՄԱԿԱՆՆԵՐ կը փորձեն խօսիլ Ցեղասպանութեան իրողութեան ու ՍԱՀՄԱՆՆԵՐՈՒ ԲԱՑՄԱՆ մասին:

9.- Կը ցաւինք, որ Մ.ՆԱՀԱՆԳՆԵՐ եւ կարգ մը ԱՐԵՒՄՏԵԱՆ ՊԵՏՈՒԹԻՒՆՆԵՐ, թէեւ Թուր-քիոյ սթրաթէժիք գործընկերներ են, սակայն Ցեղասպանութեան հարցի մէջ կրնան վաղը մեզ առաջնորդել արկածախնդրութեան: Պէտք է գիտնանք, որ Հայկական Ցեղասպանութիւնը եւ Կիպրական Խնդիրը մեր լուրջ հարցերն են եւ ՄԻՋԱԶԳԱՅԻՆ ՔԱՂԱՔԱԿԱՆ ԳԵՏՆԻ ՎՐԱՅ գրեթէ մնացած ենք առանձին: Ցաւալի է, որ մեր բոլոր հարեւաններուն հետ ունինք լուրջ խըն-դիրներ: Քրտական, ալեւիական եւ փոքրամասնական այլ հարցերէ ետք, այսօր մեզ կը քննադատեն որ ԿԸ ՔԱՋԱԼԵՐԵՆՔ ՍԻՒՆՆԻ ԵՒ ՇԻԱ դաւանանքները՝ իրար դէմ լարելով զիրենք: Վաղը, այս հիւանդութիւնը կրնայ հասնիլ եւ վարակել ԹՈՒՐՔԻԱՆ:

10.- Հայեր կը ջանան պահանջել հող եւ դրամ, առնուելիք հողերէն ՍԵՒ ԾՈՎ ԵԼՔ ՈՒՆԵՆԱ-ԼՈՒ համար: ԻՍԿ ԵԹԷ ԱՌՆԵՆ ԻՐԵՆՑ ՊԱՀԱՆՋԱԾ ՀՈՂԵՐԸ, անմիջապէս շուրջի երկիրներու հայեր պիտի տեղափոխուին ՀՈՆ: Արդարեւ, մեզի կը մնայ ՍՓԻՒՌՔԱՀԱՅԵՐՈՒ ՇԱՐԺՈՒՄՆԵՐԸ ՀԵՏԱՊՆԴԵԼ եւ զանոնք առնել մեր լուսարձակներուն եւ ուշադրութեան տակ, մտածելով տրամաբանական լուծումներու մասին..: Այս կապակցութեամբ, հարկ է գաղտնի շփումներ կատարել հայ պատմիչներու, ակադեմականներու եւ մտաւորականներու հետ, առաջարկելով որ եղածը որպէս Ցեղասպանութիւն չընդունին:

11.- Մենք, մեր մէջ գտնուող դաւաճանները, որոնք պատրաստ են ընդունելու ՑԵՂԱՍՊԱՆՈՒԹԻՒՆԸ, պէտք է ԼՌԵՑՆԵՆՔ..: Թուրք ժողովուրդը երբեք պիտի չմոռնայ ու ներէ ՑԵՂԱՍՊԱՆՈՒԹԻՒՆԸ ընդունած երկիրները: Մենք անոնց նկատմամբ հայց պէտք է ներկայացնենք ԼԱ ՀԷՅԻ ԱՐԴԱՐԱԴԱՏՈՒԹԵԱՆ ԱՏԵԱՆԷՆ ներս, իսկ բոլոր այն թուրք ներդրողները, որոնք գործարք ունին այդ երկիրներու հետ, պէտք է անմիջապէս դադրեցնեն ամէն յա-րաբերութիւն: Թուրքեր պէտք է համոզուին, որ մենք ԵՒՐՈՊԱԿԱՆ ԸՆՏԱՆԻՔԻ ՄԷՋ գործ չունինք այլեւս: Այդ բոլորը ժամավաճառութիւն է: Դառնանք դէպի ԱՐԵՒԵԼՔ..:

12.- «Ցեղասպանութեան Սուտ»ին ետին կայ աւելի ՄԵԾ ՍՈՒՏ: Հարկաւոր է հասկնալ մէկ բան. Միացեալ Նահանգները եւ Եւրոպան, Թուրքիոյ Արեւելքը երկրորդ ԻՍՐԱՅԷԼ մը կ'ուզեն հիմնել, անուանելով ՔԻՒՐՏԻՍԹԱՆ: Անոնք՝ Իրաքի, Իրանի, Սուրիոյ եւ Թուրքիոյ հողերուն վրայ պիտի փորձեն հաստատել նոր երկիր մը: Ահա, թէ ինչո՞ւ կուզուի որ ընդունինք ՑԵՂԱՍՊԱՆՈՒԹԻՒՆԸ՝ մասնատելու համար Թուրքիան: Անոնք կուզեն ԾՈՒՆԿԻ ԲԵՐԵԼ ՄԵԶ եւ տկարացնել մեր բանակը:

13.- **Վերջապէս... պիտի ընդունինք, որ այսօր ողջ ԹՈՒՐՔԻԱՆ կը գտնուի հոն.... ուր որ էր 1914 թուականին..**: Ես, համեստօրէն, թուելէ ետք այս բոլորը, պիտի առաջարկէի.

1.- Հնարաւորութեան սահմաններուն մէջ, 2015 տարուայ ամբողջ տեւողութեան, Հայաստանի եւ հայկական հեռուստացոյցի բոլոր կայաններէն սփռել թրքերէն լեզուով մասնաւոր յայտագիրներ, լայն տեղ տրամադրելով ԵՂԵՌՆԻ ԱԿԱՆԱՏԵՍՆԵՐՈՒ վկայութեանց եւ զարգացնել հաղորդակցութեան կապը բոլոր հայկական տեղեկատուական միջոցներու միջեւ: Այս առթիւ շնորհակալութիւն հայաստանեան լրատուամիջոցներուն, որոնք մեզի կը հայթայթեն առատ նիւթ:

2.- Նախքան 2015, անպայման ունենալ ՊԱՀԱՆՋԱՏԻՐՈՒԹԵԱՆ ՅՍՏԱԿ ՑՈՒՑԱԿ..., թէ մենք ճիշդ ի՞նչ կ'ուզենք եւ ի՞նչ պէտք է հետապնդենք ազգովին, զայն փոխանցելու համար նաեւ մեր գալիք սերունդներուն: Միւս կողմէ, տարուայ ամբողջ տեւողութեան, հարկ է պոյքոթել թրքական արտադրութիւնները, ԳՈՆԷ, նոյնիսկ արգիլել անոնց մուտքը Հայաստան եւ չքա-ջալերել դէպի Թուրքիա զբօսաշրջութիւնը:

3.-Պատրաստել մեծ թիւով թրքագէտներ, այդ կարգին՝ թրքագէտ հայ լրագրողներ եւ 2015 տարուայ ընթացքին թրքական թերթերը ողողել հայանպաստ յօդուածներով, դատապարտե-լով թրքական բոլոր ժամանակներու ջարդերն ու կոտորածները:

4.- Պատրաստել 1915 թուականի Ցեղասպանութիւնը բնորոշող տեսակաւոր դրոշմաթուղթեր ՝ օտար լեզուներով եւ թրքերէնով, եւ զանոնք անվճար ձեւով 2015 -ի Յունուարէն սկսեալ շրջա-նառութեան մէջ դնել՝ եւ տրամադրել Սփիւռքին, ցրուելու համար ամբողջ աշխարհին:

5.- Պատրաստել օտար եւ թրքերէն լեզուներով գրքոյկներ, անդրադառնալով Ցեղասպանութեան, նշելով ջարդի ու կոտորածի ենթարկուած հայկական քաղաքներու ու գիւղերու հայ բնակչութեանց թուաքանակը, նոյնժամանակ պատրաստել մեր գրաւուած եւ աւերուած 2500 եկեղեցիներու անուններն ու վայրերը բնորոշող ալպոմներ՝ մի քանի լեզուներով, նոյնիսկ՝ նկարներով (եթէ հնարաւոր ըլլայ) եւ զանոնք առաքել Միացեալ Ազգերու Կազմակերպութիւններու ներկայացուցիչներուն եւ բոլոր դեսպանատուներուն, պատմագէտներուն, քաղաքագէտներուն, համալսարաններուն եւ մամուլի օրկաններուն:

7.- Համացանցի վրայ ամբողջ տարին, անհատական նախաձեռնութեամբ տեղադրել ՁԵՂԱՍ-ՊԱՆՈՒԹԵԱՆ հետ առնչուած յօդուածներ, նիւթեր, նկարներ, մեծ տեղ տալով Սէվրի Դաշնագրին ու Վիլսընեան սահմաններուն: Իսկ Սփիւռքի պայմաններուն մէջ քաջալերել Թուրքիոյ փոքրամասնութեանց՝ (քիւրտ, ալեւի, եզիտ,ալպան, լազ, համշէն, ասորի) իրաւունքները:

8.- Ջանալ՝ արեւմտեան երկիրներու հանրաճանաչ թերթերուն մէջ գնել շաբաթական սիւ-նակներ, եւ անոնց մէջ տեղադրել համապատասխան յօդուածներ՝ օտար ստորագրութիւնով:

9.- Մինչեւ օրս, Թուրքիոյ մէջ յառաջադէմ թուրք, քիւրթ, ալեւի եւ համշէն գրողներու կողմէ գրուած եւ ջարդն ու կոտորածը քննադատող յօդուածները հաւաքել ու հրատարակել՝ օտար, եւ թրքերէն լեզուներով: Այս հարցով կրնան օգտակար ըլլալ պոլսահայ մտաւորականները:

10.- Խնդրել Սփիւռքի Նախարարութենէն, ու մասնաւորաբար Սփիւռքի Նախարարէն, որ-պէսզի գործակցութեամբ Հայաստանի գրողներու Միութեան, պատրաստեն Նահատակ Գրողներու գործերէն հատընտիր մը, նուիրուած՝ 100- ամեակին:

11.- Քաջալերել Եւրոպայի եւ Միացեալ Նահանգներու հայ երիտասարդութիւնը, որպէսզի ներգրաւուի՛ն տեղական քաղաքական կեանքին ու շարժումներուն: Այս պարագային առաջ քշել հայկական «ԵԱՆ» մականունը չունեցող ազգայիններ՝ հասկնալի պատճառներով:

12.- Եւ վերջապէս, պիտի առաջարկէի, որպէսզի գումարուէր ՀԱՅ ՄԵԾԱՀԱՐՈՒՍՏՆԵՐՈՒ ՀԱՄԱԺՈՂՈՎ Հայաստանի մէջ, անոնց ներդրումներով շինելու համար փոքրիկ աւան մը, անոնց շուրջ տնկել տալով 1.5 միլիոն ծառ, զայն անուանելով ՎԵՐԱԾՆՈՒՆԴ ԱՒԱՆ, որպէս 100 -ամեակի ոգեկոչման յուշարձան, զայն տրամադրելու համար ներգաղթողներու: Այլ խօսքով, հայրենադարձ հայը պէտք է համոզուի, որ կտոր մը երկինք կայ իր գլխավերեւ, եւ հող՝ իր ոտքին տակ..: Այսինքն փողոց պիտի չի մնայ ան:

Այս բոլորէ ետք, պիտի խնդրեմ,որպէսզի մինչեւ 100-ամեակ ջանանք հեռու մնալ քաղաքա-կան ճղճիմ հաշիւներէ, եւ խուսափինք աժան քաղաքական խաղերէ: Այս պարագային, վըս-տահաբար իւրաքանչիւրիս յօդուածը կ'ունենայ ո՛ւժ, կշի՛ռ ու արժէ՛ք, որմէ բնականաբար կը սարսափին բոլոր մենաշնորհեալները, պայմանաւ որ ձեր գրիչներուն մէջ, ձեր օգտագործած մելանին հետ խառնեցէք քիչ մը ազգային խիղճ:Ըսելու կարիք կա՞յ, ժողովուրդը, ամէն տեղ, աւելի շատ ականջ կուտայ իրա՛ւ լրագրողներուն, քան թէ՝ քաղաքական գործիչներու շպարուած խօսքերուն: